Zmluva o dielo

uzatvorená podľa § 536  a nasl. zákona č. 513/1991 Zb. Obchodný zákonník v znení neskorších predpisov
 
na vypracovanie územnoplánovacej dokumentácie 
Územný plán veľkého územného celku Košický kraj - Zmeny a doplnky 2017

Číslo objednávateľa:  			                         	  Číslo zhotoviteľa:   

(ďalej len „zmluva“)
čl. 1	ZMLUVNÉ  STRANY

OBJEDNÁVATEĽ			
Obchodné  meno		: Košický  samosprávny  kraj
Sídlo				: Námestie  Maratónu  mieru  1;  042 66 Košice
Zastúpený			: JUDr.  Zdenko  Trebuľa,  predseda
Bankové spojenie		: štátna  pokladnica
Číslo účtu  (v  tvare  IBAN)    :	SK52 8180 0000 0070 0018 6505	
IČO				: 355 410 016
DIČ				: 2021624929

(ďalej len „objednávateľ“)

a
ZHOTOVITEĽ			
Obchodné  meno		:
Sídlo				:
Zastúpený			:
Bankové spojenie		:
Číslo účtu  (v  tvare  IBAN)	:
IČO				:
DIČ				:
IČ DPH			:

(ďalej  len „zhotoviteľ“)

čl. 2	PREDMET  ZMLUVY 

2.1	Zhotoviteľ sa zaväzuje, že za podmienok dohodnutých v tejto zmluve vykoná pre objednávateľa dielo, ktorým je vypracovanie územnoplánovacej dokumentácie „Územný plán veľkého územného celku Košický kraj - Zmeny a doplnky 2017“ (ďalej len „dielo“). Táto zmluva sa uzatvára so zámerom zapracovania aktuálneho stavu Prepojovacieho plynovodu Poľsko – Slovensko do platného Územného plánu veľkého územného celku Košický kraj.

2.2	Zhotoviteľ sa zaväzuje vo vlastnom mene, na vlastnú zodpovednosť, riadne a včas vyhotoviť a odovzdať dielo v rozsahu  a za podmienok dohodnutých v tejto zmluve. Objednávateľ sa zaväzuje zaplatiť zhotoviteľovi za bezchybné a včasné vyhotovenie a odovzdanie diela podľa tejto zmluvy cenu uvedenú v článku 6 tejto časti zmluvy.

čl. 3	ROZSAH  A  OBSAH  DIELA 

3.1	Zhotoviteľ sa zaväzuje vypracovať dielo v súlade so Zákonom č. 50/1976 Zb. o územnom plánovaní a stavebnom poriadku v znení neskorších predpisov (ďalej len „stavebný zákon“) a v súlade s Vyhláškou č. 55/2001 Ministerstva životného prostredia SR o územnoplánovacích podkladoch a územnoplánovacej dokumentácii. 

3.2	Zhotoviteľ sa zaväzuje odovzdať objednávateľovi dielo, ktoré bude obsahovať textovú a grafickú časť v rozsahu Zmien a doplnkov 2017, podľa prílohy č. 1 tejto zmluvy.

3.3 	Pri vypracovaní predmetu zmluvy sa zhotoviteľ zaväzuje zohľadniť oprávnené požiadavky  objednávateľa vyplývajúce z tejto zmluvy a v zmysle stavebného zákona a súvisiacich právnych predpisov, vznesené  počas vyhotovovania diela.

čl. 4	PODKLADY  A  SPOLUPÔSOBENIE  OBJEDNÁVATEĽA  A  ZHOTOVITEĽA

4.1 	Záväzným podkladom pre  splnenie  predmetu  zmluvy  podľa  čl. 3  tejto  zmluvy  sú:
•	schválený Územný plán veľkého územného celku Košický kraj - Zmeny a doplnky 2014
•	projektová  dokumentácia  pre územné konanie stavby Prepojovacieho plynovodu Poľsko – Slovensko v úseku hranica kraja s PSK – Veľké Kapušany (podklady eustream a.s.)

4.2 	V priebehu procesu vyhotovovania diela sa bude postupovať podľa ustanovení § 30 a § 31 stavebného zákona. Pri uskutočnení pracovných rokovaní medzi objednávateľom a zhotoviteľom (ďalej len „pracovné rokovanie“) podľa požiadaviek objednávateľa a/alebo zhotoviteľa sa vyhotoví zápis (ďalej len „zápis z pracovného rokovania“).

4.3	Objednávateľ sa zaväzuje, že počas vykonávania diela poskytne zhotoviteľovi v nevyhnutne potrebnom rozsahu spolupôsobenie, a to najmä poskytovaním upresňujúcich alebo doplňujúcich údajov alebo nevyhnutných podkladov potrebných na vykonanie diela  v súlade s touto zmluvou  a to  za  podmienky,  že  ich  vie  zabezpečiť  alebo  poskytnúť. 

4.4	Zhotoviteľ je povinný bezodkladne písomne informovať objednávateľa o vzniku akejkoľvek udalosti, ktorá bráni alebo sťažuje riadne plnenie diela a môže spôsobiť omeškanie s plnením termínov uvedených v tejto zmluve a taktiež o dôvodoch takéhoto  stavu.

čl. 5	TERMÍNY  PLNENIA  DIELA

5.1		Zhotoviteľ sa zaväzuje vypracovať a doručiť dielo, ktoré je predmetom tejto zmluvy, v rozsahu a obsahu dohodnutom v čl. 3 tejto zmluvy bez vád po zapracovaní pripomienok v nasledujúcich termínoch:
a)	do 13. marca 2017 – odovzdanie diela objednávateľovi na verejné prerokovanie,
b)	do 5. mája 2017– odovzdanie diela objednávateľovi na preskúmanie v zmysle § 25 stavebného zákona.

5.2	Zhotoviteľ sa zaväzuje odovzdať objednávateľovi dielo v mieste sídla objednávateľa.

5.3 Preberacie konanie medzi objednávateľom a zhotoviteľom začína dňom odovzdania kompletného diela objednávateľovi a je ukončené dňom podpísania preberacieho protokolu objednávateľom. V preberacom protokole objednávateľ potvrdzuje skutočnosť  že dielo nemá v deň podpísania preberacieho protokolu zjavné vady alebo je bez vád. Podpísanie preberacieho protokolu objednávateľom je súčasne dňom prevzatia diela. Preberací protokol pre účely tejto zmluvy sa vyhotoví v dvoch rovnopisoch, z ktorých jeden obdrží objednávateľ  a druhý zhotoviteľ. Ak objednávateľ počas preberacieho konania zistí skutočnosť, že dielo má zjavné vady, objednávateľ oznámi bezodkladne túto skutočnosť písomne zhotoviteľovi a súčasne objednávateľ určí primeranú lehotu na odstránenie zjavných vád max. do 5 pracovných dní. Preberacie konanie bude v tomto prípade prerušené a bude pokračovať až po odstránení zjavných vád zhotoviteľom.

čl. 6	CENA  DIELA,  PLATOBNÉ  A FAKTURAČNÉ  PODMIENKY

6.1		Cena za dielo, v rozsahu a obsahu podľa čl. 3 tejto zmluvy, je stanovená v zmysle zákona č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon o cenách a sú v nej zahrnuté všetky náklady, činnosti, práce, výkony alebo služby nevyhnutné za účelom riadneho vykonania diela podľa tejto zmluvy. 

6.2	Cena  diela  je  stanovená  nasledovne:

a) ÚPN VÚC Košický kraj – Zmeny a doplnky 2017 (návrh na verejné prorokovanie)	
               Cena  (bez  DPH):	                               EUR
		DPH  (20 %):                                                                              EUR
               Cena  za  (s  DPH):	                               EUR

           slovom  s  DPH:                                                                            EUR

b) ÚPN VÚC Košický kraj – Zmeny a doplnky 2017 (na preskúmanie, schválenie a uloženie diela)

               Cena  (bez  DPH):	                               EUR
		DPH  (20 %):                                                                              EUR
               Cena  (s  DPH):	                               EUR

           slovom  s  DPH:                                                                             EUR

Celková cena za dielo	
               Cena  diela  (bez  DPH): 	                               EUR
		DPH  (20 %):                                                                              EUR
               Celková  cena  (s  DPH):	                               EUR

           slovom  s  DPH:                                                                             EUR

6.3	Zhotoviteľ vyhotoví faktúru v šiestich vyhotoveniach v zmysle ods. 6.2 tohto článku za všetky časti diela na základe preberacieho protokolu podpísaného oboma zmluvnými stranami podľa čl. 5 tejto zmluvy. Zhotoviteľ vyhotoví faktúru za dielo do 15 (slovom: pätnásť) dní odo dňa podpísania preberacieho protokolu. 

6.4	Na účely fakturácie sa za deň dodania považuje deň podpísania preberacieho protokolu oboma zmluvnými stranami podľa článku 5 tejto zmluvy. Splatnosť faktúry je 30 (slovom: tridsať) kalendárnych dní odo dňa jej doporučeného doručenia do sídla objednávateľa.

6.5	Faktúra musí obsahovať náležitosti daňového dokladu podľa § 74 zákona č. 222/2004 Z. z. o dani z pridanej hodnoty v znení neskorších predpisov a musí byť k nej priložená kópia príslušného preberacieho protokolu. Na faktúre bude uvedené číslo zmluvy objednávateľa, bankové spojenie v zmysle zmluvy a predmet fakturácie v zmysle čl. 3 zmluvy. Ak faktúra nebude obsahovať vyššie uvedené údaje alebo ak bude obsahovať nesprávne údaje alebo k nej nebudú priložené požadované prílohy, objednávateľ je oprávnený takúto faktúru vrátiť zhotoviteľovi spolu s označením nedostatkov, pre ktoré bola vrátená. V tomto prípade plynutie lehoty splatnosti takejto faktúry sa prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry do sídla objednávateľa. 

6.6	Zmluvné strany môžu uzatvoriť dodatok k zmluve, ktorým sa mení rozsah alebo obsah diela vyplývajúci z tejto zmluvy, ktorý nebolo možné predvídať v čase uzatvorenia tejto zmluvy (ďalej len „naviac práce“). Podkladom zatvorenie dodatku k zmluve bude písomný súhlas objednávateľa s naviac prácami a písomná požiadavka objednávateľa na naviac práce. Uzatvorené dodatky musia byť v súlade s § 18 zákona č. 343/2015 Z.z. o verejnom obstarávaní a o zmene a doplnení niektorých zákonov v platnom znení. Cenu diela podľa tejto zmluvy je prípustné zmeniť, ak naviac práce budú mať na ňu preukázateľný vplyv.

6.8		V prípade zmeny ceny diela podľa ods. 6.6 tohto článku, naviac práce budú ocenené podľa jednotkových cien (hodinových sadzieb) uvedených v ponuke zhotoviteľa predloženej v rámci zadávania zákazky, výsledkom ktorej je táto zmluva.

čl. 7	SANKCIE

7.1	V prípade omeškania zhotoviteľa s doručením diela alebo časti diela v súlade s čl. 5 tejto zmluvy, zaväzuje sa zhotoviteľ zaplatiť objednávateľovi zmluvnú pokutu vo výške 0,1 % z ceny diela vrátane DPH za každý aj začatý deň omeškania. 

7.2	V prípade omeškania objednávateľa s úhradou faktúry podľa čl. 6 tejto zmluvy zaväzuje sa objednávateľ zaplatiť zhotoviteľovi úrok z omeškania vo výške 0,1 % z dlžnej čiastky za každý deň omeškania.

7.3	V prípade ak zhotoviteľ poruší povinnosť odstrániť zjavné vady uvedené v oznámení o zjavných vadách v lehote uvedenej v ods. 5.3 článku 5 tejto zmluvy vzniká objednávateľovi vo vzťahu k zhotoviteľovi nárok na zaplatenie zmluvnej pokuty vo výške 100 EUR (slovom: jednosto EUR) za každý aj začatý deň omeškania, pokiaľ porušenie povinnosti trvá. 

7.4	V prípade, ak zhotoviteľ poruší akúkoľvek povinnosť uvedenú v tejto zmluve, inú ako povinnosť uvedenú v ods. 7.1 a 7.3 tohto článku vzniká objednávateľovi nárok na zaplatenie zmluvnej pokuty vo výške 100 EUR (slovom: jednosto EUR) za každé takéto porušenie samostatne. 

7.5	Týmto článkom nie sú dotknuté nároky zmluvných strán na náhradu škody, ktorá vznikne zmluvnej strane porušením povinností vyplývajúcich z tejto zmluvy druhou zmluvnou stranou.

7.6	O uplatnení akejkoľvek sankcie uvedenej v tomto článku majú zmluvné strany povinnosť navzájom sa bezodkladne písomne informovať.

čl.  8	ZODPOVEDNOSŤ ZA VADY DIELA 

8.1	Zhotoviteľ sa zaväzuje, že pri vykonávaní predmetu  zmluvy bude postupovať s odbornou starostlivosťou, bude dodržiavať ustanovenia všeobecne záväzných právnych predpisov platných a účinných v Slovenskej republike. 

8.2	Zhotoviteľ sa zaväzuje, že predmet tejto zmluvy vykoná podľa podmienok uvedených v tejto zmluve a že bude bez vád. 

8.3	Ak pri vykonávaní diela zhotoviteľom vzniknú nejasnosti týkajúce sa vlastností diela alebo spôsobu jeho vykonávania, ktoré nemožno odstrániť výkladom tejto zmluvy, zhotoviteľ sa zaväzuje pri ich riešení riadiť sa príslušnými písomnými pokynmi objednávateľa, písomnými dohodami zmluvných strán týkajúcimi sa týchto nejasností a zápismi z pracovných rokovaní.

8.4	Objednávateľ sa zaväzuje doručiť zhotoviteľovi oznámenie o vade diela bezodkladne po jej zistení (ďalej len „oznámenie o vade“)  v písomnej  forme. Zhotoviteľ je povinný odstrániť vadu diela na svoje náklady v lehote určenej  objednávateľom  v  oznámení o vade alebo v inej primeranej lehote určenej objednávateľom v písomnom oznámení o vade (ďalej len „lehota na odstránenie vady“). Objednávateľ sa zaväzuje zhotoviteľovi písomne potvrdiť skutočnosť, že vada diela bola odstránená, až po jej skutočnom odstránení. V prípade neuznania nároku na odstránenie vady diela zo strany zhotoviteľa, tento je povinný takéto neuznanie primerane a odborne v lehote na odstránenie vady odôvodniť.

čl. 9 VLASTNÍCKE PRÁVO K DIELU A NEBEZPEČENSTVO ŠKODY NA DIELE, AUTORSKÉ PRÁVA

9.1	Nebezpečenstvo škody na diele a vlastnícke právo k dielu prechádza na objednávateľa  dňom podpísania preberacieho protokolu oboma zmluvnými stranami podľa čl. 5 tejto zmluvy.

9.2	V prípade, že dielo alebo jeho ktorákoľvek časť, ktorého vykonanie je predmetom tejto zmluvy spĺňa náležitosti autorského diela podľa zákona č. 185/2015 Z.z. o autorskom práve a právach súvisiacich s autorským právom v znení neskorších predpisov (ďalej len autorský zákon“), zhotoviteľ udeľuje bezodplatne objednávateľovi dňom prevzatia diela v zmysle čl. 5 tejto zmluvy licenciu podľa autorského zákona, a to výhradnú, neobmedzenú (bez časového a teritoriálneho obmedzenia), v rozsahu uvedenom v § 18 ods. 2 autorského zákona, tak aby dielo mohol používať na vlastnú potrebu, a za týmto účelom ho poskytovať aj tretím osobám. Objednávateľ je oprávnený tieto predmety duševného vlastníctva poskytnúť orgánom a organizáciám štátnej správy a územnej samosprávy pre plnenie ich úloh vo všeobecnom verejnom záujme a v súlade so zákonom. 

čl. 10	OSTATNÉ USTANOVENIA

10.1	Zhotoviteľ sa zaväzuje dielo alebo niektorú z jeho častí, ktoré je predmetom tejto zmluvy, nepoužiť bez súhlasu objednávateľa na iné účely ako tie, ktoré sú uvedené v tejto zmluve. Ustanovenia osobitných všeobecne záväzných právnych predpisov platných a účinných v Slovenskej republike tým nie sú dotknuté.

10.2	Zhotoviteľ je oprávnený použiť skutočnosť, že vykonal dielo, ktoré je predmetom tejto zmluvy, na referencie. Musí však pritom chrániť oprávnené záujmy objednávateľa. Ustanovenia osobitných všeobecne záväzných právnych predpisov platných a účinných v Slovenskej republike tým nie sú dotknuté.

10.3	Zhotoviteľ sa zaväzuje vrátiť objednávateľovi všetky podklady, ktoré mu objednávateľ poskytol na vykonanie diela podľa čl. 4 tejto zmluvy, v lehote do 7 (slovom: siedmich) dní odo dňa, v ktorom bolo dielo alebo niektorá z jeho častí, ktorej vykonania sa týkali, odovzdaná a prevzatá podľa čl. 5 tejto zmluvy.

10.4	Zmluvné strany sa dohodli, že písomná komunikácia podľa tejto zmluvy alebo v súvislosti s touto zmluvou sa bude doručovať doporučene poštou, elektronickou  poštou,  kuriérom alebo osobne. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej dobe  na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty ,,adresát neznámy“ alebo ,,adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.

10.5	V prípade doručovania elektronickou poštou, musí  e-mailová komunikácia prebiehať medzi týmito osobami:
a)  za  objednávateľa: 
anna.marekova@vucke.sk  
b)  za  zhotoviteľa:

10.6	Zmluvné strany sa zaväzujú bezodkladne oznámiť druhej zmluvnej strane akúkoľvek zmenu svojich kontaktných údajov. 

čl. 11	ZÁNIK ZMLUVY

11.1	Táto zmluva zanikne okrem splnenia všetkých práv a povinností obidvoch zmluvných strán tejto zmluvy aj písomnou dohodou zmluvných strán, písomným odstúpením od zmluvy niektorou zmluvnou stranou alebo písomnou výpoveďou objednávateľa.

11.2	V prípade zániku zmluvy dohodou zmluvných strán, táto zaniká dňom uvedeným v tejto dohode (ďalej len „deň zániku zmluvy dohodou“). V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou. 

11.3	Každá zo zmluvných strán má právo odstúpiť od zmluvy v prípade podstatného porušenia zmluvných povinností druhou zmluvnou stranou.

11.4	Odstúpenie od zmluvy musí mať písomnú formu, musí byť doručené druhej zmluvnej strane (ktorá svoju povinnosť porušila) a jeho účinky nastávajú dňom doručenia zmluvnej strane, ktorá svoju povinnosť porušila. Za podstatné porušenie zmluvných povinností zhotoviteľom sa považuje omeškanie zhotoviteľa so splnením akejkoľvek povinnosti podľa tejto zmluvy o viac ako 14 dní, alebo v prípade povinností, pri ktorých omeškanie netrvá, sa za podstatné porušenie zmluvy považuje opakované porušenie jednorazovej povinnosti vyplývajúcej mu z tejto zmluvy. Za podstatné porušenie zmluvy sa považuje aj postúpenie akéhokoľvek práva vyplývajúceho z tejto zmluvy na tretiu osobu bez písomného súhlasu objednávateľa. 

11.5	Pre právnu úpravu odstúpenia od zmluvy a vzájomných nárokov zmluvných strán z neho vyplývajúcich primerane platia ustanovenia § 344 a nasl. zákona č. 513/1991 Zb. Obchodný zákonník v znení neskorších predpisov. 

11.6	Objednávateľ je oprávnený vypovedať zmluvu bez udania dôvodu. Výpoveď musí mať písomnú formu. Výpovedná lehota je jeden mesiac a začína plynúť dňom kalendárneho mesiaca, ktorý nasleduje po kalendárnom mesiaci, v ktorom bola výpoveď doručená do sídla zhotoviteľa. 

11.7	V prípade odstúpenia od zmluvy zo strany objednávateľa podľa ods. 11.6 tohto článku má objednávateľ nárok, aby mu zhotoviteľ v lehote 10 dní odo dňa uplynutia výpovednej lehoty odovzdal dielo doručením do jeho sídla, resp. tie časti diela, z ktorých povahy vyplýva iný spôsob dodania, týmto iným spôsobom dodania, v stave zodpovedajúcemu rozpracovaniu diela ku dňu uplynutia výpovednej lehoty. 

11.8	V prípade ukončenia zmluvy v zmysle ods. 11.5 tohto článku má zhotoviteľ nárok, aby mu objednávateľ zaplatil časť ceny za splnenie predmetu zmluvy zodpovedajúcu vykonaným prácam na predmete zmluvy ku dňu uplynutia výpovednej lehoty. Pre platobné, fakturačné a licenčné podmienky primerane platia ustanovenia tejto zmluvy.
		
11.9	V prípade, že zmluvná strana zaviní, že druhá zmluvná strana nebude môcť splniť podmienky tejto zmluvy alebo poruší zmluvu platí, že nároky zmluvnej strany z tejto zmluvy zostávajú nedotknuté a za takéto porušenia zodpovedá výlučne tá zmluvná strana, ktorá zavinenie spôsobila. 

čl. 12	ZÁVEREČNÉ USTANOVENIA

12.1	Práva a povinnosti zmluvných strán neupravené v tejto zmluve sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike.

12.2	Zmluvu je možné meniť a dopĺňať len na základe číslovaných, štatutárnymi orgánmi oboch zmluvných strán podpísaných, písomných dodatkov. Návrh dodatku k zmluve, ktorý predkladá zhotoviteľ, musí obsahovať dôvod uzavretia tohto dodatku (preambulu) a v prípade zmeny ceny diela aj zdôvodnenie zmeny ceny. Dodatok k zmluve musí byť podpísaný oprávnenými zástupcami zmluvných strán, pričom podpisy musia byť na tej istej listine, v opačnom prípade sa má za to, že k uzatvoreniu dodatku k zmluve nedošlo. Zmluvné strany sú povinné pri uzavretí dodatku k zmluve postupovať v súlade s príslušnými ustanoveniami zákona o verejnom obstarávaní.

12.3	Zhotoviteľ nie je oprávnený postúpiť akékoľvek pohľadávky (práva) vyplývajúce z tejto zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto zmluvy bez predchádzajúceho písomného súhlasu objednávateľa.

12.4	Zmluvné strany sa dohodli, že v prípade vzniku sporov zmluvných strán týkajúcich sa tejto zmluvy a jej aplikácie, ak sa ich nepodarí urovnať iným spôsobom, je daná právomoc súdov Slovenskej republiky.

12.5	Zmluva je vyhotovená v štyroch rovnopisoch, z ktorých tri obdrží objednávateľ a jeden zhotoviteľ. 

12.6	Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa. 

12.7	Zmluvné strany prehlasujú, že sa s obsahom zmluvy oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú svojím vlastnoručným podpisom.

V Košiciach, dňa:

Objednávateľ:                                                              Zhotoviteľ:
Košický  samosprávny  kraj                                          
JUDr.  Zdenko  Trebuľa                                              
predseda                                                                       

Príloha č. 1

ROZSAH  A  OBSAH  DIELA

Zhotoviteľ sa zaväzuje dodať dielo, ktoré bude obsahovať textovú a grafickú časť v rozsahu Zmien a doplnkov 2017:
a)	Textová časť diela musí obsahovať:
-	Sprievodnú správu 
-	Záväznú časť, zmeny a doplnky a úplné znenie
-	Vyhodnotenie perspektívneho použitia poľnohospodárskej pôdy a lesných pozemkov pre zmeny a doplnky
b)	Grafická časť musí obsahovať tieto výkresy (priesvitky):
-	Širšie vzťahy v M 1:500 000,
-	Komplexný urbanistický návrh v M 1:50 000 (príslušné mapové listy)
-	Energetika v M 1:50 000 (príslušné mapové listy)
-	Vyhodnotenie perspektívneho použitia PP a LP v M 1:50 000 (príslušné mapové listy)

Zhotoviteľ sa zaväzuje dodať dielo objednávateľovi:
a)	na verejné prerokovanie
-	v tlačenej forme 2-krát textová časť a 2-krát grafická časť v mierke 1:50 000 (príslušné mapové listy na priesvitkách),
-	komplexné zmeny vytlačené 1-krát aj na papieri v mierke 1:50 000, prípadne 1:100 000,
-	v elektronickej forme 1-krát CD vo formáte DOC a PDF (textová a grafická časť).
b)	na schvaľovanie a uloženie
-	v tlačenej forme 3-krát textová časť a 3-krát grafická časť (príslušné mapové listy),
-	v elektronickej forme 1-krát CD textová časť vo formáte DOC a PDF,  
-	v elektronickej forme 1-krát CD grafická časť na jednotlivé mapové listy vo formáte JPG a PDF a vo vektorovom formáte, ktorý bude kompatibilný s programom ArcView, resp. GeoMedia.